Νέα Χανσεατική Ένωση

Η Νέα Χανσεατική Ένωση, γνωστή και ως Χάνσα,, Χανσεατική Ένωση 2.0 (όπως και [Νέα] Χανσεατική Λίγκα από τον ελληνόφωνο τύπο), συστάθηκε τον Φεβρουάριο του 2018 μετά την υπογραφή ιδρυτικού εγγράφου από τους υπουργούς οικονομικών της Δανίας, Εσθονίας, Ιρλανδίας, Λετονίας, Λιθουανίας, Ολλανδίας, Σουηδίας και Φινλανδίας, το οποίο καθόριζε «κοινές απόψεις και αξίες στην συζήτηση περί αρχιτεκτονικής της Οικονομικής και Νομισματικής Ένωσης (ΟΝΕ)».  Πρόκειται για άτυπη ομάδα κρατών-μελών της ΕΕ με φιλελεύθερο οικονομικό και δημοσιονομικά συντηρητικό προσανατολισμό.

 Ονομασία 
Η ονομασία παραπέμπει στη μεσαιωνική Χανσεατική Ένωση, μια ιστορική εμπορική συμμαχία πόλεων και συντεχνιών της Βόρειας Ευρώπης.

 Ιστορικό 
Η ομαδοποίηση αναδύθηκε στο πλαίσιο του Brexit και επιδίωξε να προωθήσει δημοσιονομικά συντηρητικές θέσεις εντός της Ευρωπαϊκής Ένωσης. Οι χώρες που εμπλέκονται υποστήριξαν την προώθηση μιας περισσότερο ενοποιημένης ευρωπαϊκής χρηματοπιστωτικής αγοράς, μέσω μιας λεγόμενης «Ένωσης Κεφαλαιαγορών». Επιπλέον, τάχθηκαν υπέρ της περαιτέρω ολοκλήρωσης της ενιαίας αγοράς, ιδίως στον τομέα των υπηρεσιών. Υποστήριξαν την ολοκλήρωση της Τραπεζικής Ένωσης και της μετεξέλιξης του Ευρωπαϊκού Μηχανισμού Σταθερότητας σε πλήρως ανεπτυγμένο Ευρωπαϊκό Νομισματικό Ταμείο, με διατήρηση της εθνικής ευθύνης για τη δημοσιονομική και οικονομική πολιτική.

Σε λόγο του στη Χάγη τον Απρίλιο του 2018, ο Αντιπρόεδρος της Κυβέρνησης () Simon Coveney πρότεινε ότι η συνεργασία μεταξύ των κρατών της συμμαχίας θα μπορούσε να επεκταθεί και σε θέματα εξωτερικής πολιτικής, όπως η ειρηνευτική διαδικασία στη Μέση Ανατολή και οι σχέσεις της ΕΕ με την Αφρική. Ορισμένοι έχουν εκφράσει ανυσηχίες ότι η Νέα Χανσεατική Ένωση δύναται να επιδεινώσει την υπάρχουσα πολιτική ρήξη μεταξύ Βορρά και Νότου στην Ευρώπη, ομαδοποιώντας τις χώρες της Βόρειας Ευρώπης σε στενότερη συνεργασία.

Τον Ιούλιο του 2018, οι υπουργοί Οικονομικών των οκτώ χωρών υπέγραψαν κοινή δήλωση (νον πέιπερ) με την οποία καλούσαν την Ευρωπαϊκή Ένωση να «εντείνει» τις προσπάθειες για την προώθηση της Ένωσης Κεφαλαιαγορών, επισημαίνοντας ότι το Brexit και οι επικείμενες ευρωεκλογές καθιστούσαν επιτακτική την επιτάχυνση της σχετικής νομοθετικής εργασίας. Η αποχώρηση του Ηνωμένου Βασιλείου, και ειδικότερα του Λονδίνου ως σημαντικού χρηματοπιστωτικού κέντρου, παρουσιάστηκε ως παράγοντας που καθιστά την ολοκλήρωση της ευρωπαϊκής αγοράς κεφαλαίων ακόμη πιο αναγκαία. Μεταξύ των προτεραιοτήτων που αναφέρθηκαν περιλαμβάνονταν η αναθεώρηση των κανόνων για επενδυτικές τράπεζες, η ανάπτυξη πανευρωπαϊκής αγοράς καλυμμένων ομολόγων (covered bonds), καθώς και πρωτοβουλίες για τη χρηματοοικονομική τεχνολογία και τη βιώσιμη χρηματοδότηση (sustainable finance).

Μια πιο πρόσφατη ομάδα χωρών της ΕΕ με συντηρητική δημοσιονομική πολιτική, που ονομάζεται «Frugal Four»(en) («Τετράδα των Φειδωλών»), λειτουργεί σε ανεπίσημο πλαίσιο. Αποτελείται από ορισμένα κράτη μέλη της Νέας Χανσεατικής Ένωσης και την Αυστρία.

 Δείτε επίσης 

 Βαλτική Συνέλευση
 Μπενελούξ
 Ομάδα Κραϊόβα
 EuroMed
 Ανοιχτά Βαλκάνια
 Χανσεατική Ένωση
 Πρωτοβουλία των Τριών Θάλασσών
 Ομάδα Βίσεγκραντ

 Παραπομπές 

Κατηγορία:Διεθνείς οργανισμοί με έδρα την Ευρώπη
Κατηγορία:Διεθνείς σχέσεις της Σουηδίας
Κατηγορία:Διεθνείς σχέσεις της Ολλανδίας
Κατηγορία:Διεθνείς σχέσεις της Λιθουανίας
Κατηγορία:Διεθνείς σχέσεις της Λετονίας
Κατηγορία:Διεθνείς σχέσεις της Φινλανδίας
Κατηγορία:Διεθνείς σχέσεις της Εσθονίας
Κατηγορία:Διεθνείς σχέσεις της Δανίας
Κατηγορία:Ευρωπαϊκή Ένωση
Κατηγορία:Χανσεατική Ένωση